**COMPUNERE**

*STOMFF ANDREI AUREL*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

COMPUNERE

Tu cânţi mai dulce ca privighetoarea.

E glasul tău un şopot de izvor.

Abia-l aud şi prind să mă-nfior

Şi mă înalt spre soarele-arzător

Al cărui foc nu-l poate stinge marea.

Şi-apoi alerg să îţi şoptesc cu dor:

Mai dulce cânţi decât privighetoarea.

Atât de-adânci sunt ochii tăi verzui

Şi-atâta dor e-n raza lor curată!

În ei se află lumea minunată

În care nu mai sunt al nimănui

Ci doar al tău şi inima mea toată

Îţi spune-ncet, cu vocea tremurată:

Atât de-adânci sunt ochii tăi verzui.

Te-aş strânge-ne braţe doar atât, o clipă,

Şi plin de dor mi te-aş lipi de piept.

Din visul meu să nu mă mai deştept,

Să-ncetinesc a timpului aripă,

Spre tine doar privirea să-mi îndrept,

Şi cu nesaţ iubito, să aştept

Să te mai strâng în braţe altă clipă.

Tu te-ai născut ca eu să te iubesc.

Mi-e sete numai de a ta iubire.

Eşti calea mea de vis şi fericire,

Luceferi albi pe frunte-ţi strălucesc

Şi eşti o mare, o nemărginire.

Ştii, zâna mea cea fără-asemuire,

Tu te-ai născut ca eu să te iubesc.